钦定古今图书集成/明伦汇编/皇极典/第162卷 > 性理会通 > 《汉昭烈》
## 钦定古今图书集成/明伦汇编/皇极典/第162卷 > 性理会通 > 《汉昭烈》

或云：“昭烈知有权而不知有正。”朱子曰：先主见几不
明，经权俱失，当刘琮迎降之际，不能取荆州，乌在其
知权耶？至于狼狈失据，乃不得已而出于盗窃之计。
善用权者，正不如此。若声罪致讨，以义取之，乃是用
权之善。盖权不离正，正自有权，二者初非二物也。